gl es gl ca it es gl es gl es es gl gl gl gl gl gl gl gl es lt pt en es en en es it es es gl gl gl es es ca en es pt es it es pt es gl gl gl en es fr es es es es es es es gl gl gl pt es es en es es de en en en gl gl gl gl es en es es es fr gl es en en es gl gl fy en en es en gl es pt gl es gl gl gl gl gl gl es en lt es cs en it gl en gl gl en hu es pt en tr gl gl gl gl gl gl es es gl es gl fr es es es es gl gl it gl gl gl gl gl gl gl gl en gl
# Disfuncións espazo-sensoriais: breve resumo das instalacións do proxecto conxunto anual na escola – BLOG AULA D
Vivimos nun mundo funcional onde os espazos e os obxectos posúen unha utilidade feita á medida das nosas necesidades; todo iso cun custo e moitas veces cun enorme impacto medioambiental a medio ou longo prazo.
O deseño, o funcionalismo e a produción industrial levan trazando un percorrido paralelo – fundamentalmente dende a Bauhaus- alentado polo constante e precipitado desenvolvemento da ciencia a a tecnoloxía neste último século, sendo o funcional algo necesario aínda que, en moitos casos, insuficiente como ferramenta expresiva. Por outra banda, compre ter en conta esa especial relación que, dende as vangardas históricas, leva existindo entre a Arte e o Deseño, onde cadaquén é capaz de mirar ao outro para nutrirse e medrar coas novas propostas mantendo, eso sí, a súa individualidade como disciplina.
Tendo isto  como alicerce, nos últimos días do mes de Decembro, propúxose pois, reutilizar un espazo determinado da escola, aproveitando tanto o colector (a aula) como o contido (mobiliario) para, a partires de dous termos repartidos ao azar, xerar unha instalación que fose capaz de transmitir e comunicar a suma de ámbolos conceptos sen que o resultado final fose un “produto funcional”; é dicir, non se trataba tanto de realizar un traballo comercial senón de facer unha proposta aberta, chea de significado e expresiva; construir un espazo onde se potencien as percepcións, sensacións e emocións do usuario cando a experimente.
Os materiais empregados para realizar a proposta foron reciclados (envases, cordas, teas, cartón, etc), asemade houbo elementos propios da natureza, tamén contouse cun pequeno orzamento para gastos de material necesario para a construcción das instalacións.
Este proxecto foi abordado dende un punto de vista conceptual seguindo o camiño dos happenings, onde o espctador pode interactuar coa obra.
A idea foi crear un espazo onde o principio básico era a prohibición de prohibir, facendo que o espectador  síntase libre e á vez reflexionares sobre os seus instintos salvaxes mediante un vídeo acompañado de audio con sons fortes e rítmicos que ían aumentando a súa intensidade .
Yaiza M. Santomé Fervenza
Lorena Figueirido de la Concepción
ESPAZO POLIVALENTE_DESEQUILIBRIO / INQUEDANTE:
O espazo polivalente é un lugar principalmente de tránsito e  tamén de lecer. Trátase dun espazo relativamente amplo e ortogonal que une as aulas de Proxectos1 e Proxectos 2 coa entrada principal da escola.
Tendo todo isto en conta, tratouse de xerar un espazo que representase todo o contrario ao habitual e, polo tanto, que afectase directamente ao desiquilibrio a nivel psicolóxico difilcultando o tránsito cotiá e provocando con isto certa sensación de incomodidade e desconcerto.
Segundo comentan os autores da instalación: “Resumindo, é como se houbesemos metido este habitáculo nunha batidora”
Mª José Miguez Iglesias
Mª Teresa Garrido Velasco
AULA 3_XEOMETRÍA / FRÁXIL:
Partindo da base de que os dous conceptos propostos podían teres en común o feito de seres vulnerables, polo que intentouse materializar ese concepto nun obxecto e nun espazo cuxa característica principal era a protección desa xeometría.
O elemento da instalación é un obxecto que só pode ser contemplado, o contacto humano corrompería e modificaría esa xeometría desexada. A luz tamén é un elemento importante no proxecto, pois inténtase a través da súa ausencia crear un espazo irreal, onde o espectador só pode acceder á obra a través dunha xaneliña de cristal.
Alexandra Amy Rom Iglesias
Juan Edmundo Rodríguez Fernández
Ignacio Sebastián Vega Nieva
AULA 4_EQUILIBRIO / IMPOSIBLE:
O equilibrio dos corpos é a loita permanenete por manter un estado precario non intrínseco a eles mesmos. Máis o equilibrio non só está, ou buscase no físico, senón que tamén bucase a compensación de forzas entre o mundo sensible e o das ideas, entre o real e o irreal, entre o que vemos ou intuímos (sombras). O surrealista, o onírico, os estados de loucura, o mundo dos soños..desvirtúan esas forzas facendo tamén que ese equilibrio sexa posible.
Para expresar os nosos conceptos deicidimos achegarmonos ao mundo do espéctaculo (cine, circo) onde un elefante trata de manter o equilibrio sobre una corda, aínda por riba, esa corda non está senón que é unha sombra. Existe así unha confusión entre realidade e ficción, entre o que ves e o que imaxinas ver.
AULA 5_LEVE / ORGÁNICO:
Dinsfuncións Espazo-Sensoriais (LEVE / ORGÁNICO)
Nada máis acceder ao espazo é necesario atravesar unha estrutura de elementos pendurados no medio dunha escuridade case total, que nos transmite confusión e inquietude, esta primeira zona simboliza o momento da fecundación e as raíces da vida.
Ao saír das «lianas» encontrámonos cun habitáculo que contrasta co espazo anterior, tanto pola súa iluminación coma polas cores, son materiais utilizados mentres se executa unha proxección na que se poden intuír formas e movementos fetais simbolizando un espazo de recollemento e protección.Tras o espazo de abrigo e illamento, atravesaremos un túnel recuberto por papel de xornal que nos impulsa cara a un espazo de luz cegadora, onde nos espera unha saída fría cara á vida mundana.
AULA 6_EXPANSIÓN / AMBIGÜO:
A auga é o medio ideal para confluír tódalas esixencias deste proxecto. Situado nun compartimento estanco, o líquido é un elemento que carece inicialmente de dirección, máis calquera foco de acción que incida sobre el xerará un movemento expansivo (focal ou liñeal) que medrará ao longo e largo da súa superficie a medida que se atenúa, cuestionando se a onda expansiva medra porque aumenta en volume ou mingua porque perde intensidade. A medida que o fenómeno xera e expande alcanza o límite da superficie estancada, momento no que, rebota e comeza a cruzarse sobre sí mesmo; o espectador observa como na súa expansión a auga volve, como o camiño unidireccional  tórcese, como ao medrar mínguase.
A luz de varios focos situados a ámbolos lados do escenario vaise encargar de crear todas estas ilusións, matizando de azul tódolos reflexos e acrecentando así a sensación de encontrarse nun espazo irreal.
Roi López Van der Veen
AULA AUDIOVISUAIS_CONCENTRACIÓN / OPOSTO:
A idea plásmase na introducción do bosque como elemento vivo dun espazo amplo, natural, rural, concentrado nun espazo formado por elementos inertes, pequeno, artificial, urbano, polo tanto oposto, contrario, incompatible.
Para a materialización da idea empréganse pólas de eucalipto repartidas por toda a aula, suxeitas con  soportes de parasol, como elemento oposto. O chan cóbrese de follas e emprégase luz artificial, que se proxecta dende o chan, deixando
o espazo case en penumbra potenciando o carácter introvertido da instalación.
Por outra banda, a música aporta desequilibrio (no sentido de incompatibilidade cos sons propios dun bosque) que, mesturado co olfacto, a vista mailo tacto fan que o espectador  precise dun grao de concentración, para orientarse hai que tomar decisóns, provocando nel un sentimento contraditorio.
M. Carmen Martínez Portela
Juan Pablo Vidal Allegue
Para ver tódalas imaxes, véxase:
Publicado en ARQUITECTURA, ARTE, GRÁFICO, INTERIORES, OUTROS TEMAS
Navegación de la entrada
Jacu Coffee Roastery: identidade visual para unha marca de café realizada por Tom Emil Olsen
8ª Edición dos Premios de Fotografía Xurxo Lobato
Deja una respuesta Cancelar la respuesta
Tu dirección de correo electrónico no será publicada. Los campos obligatorios están marcados con *
Guarda mi nombre, correo electrónico y web en este navegador para la próxima vez que comente.
Recibir un correo electrónico con los siguientes comentarios a esta entrada.
Recibir un correo electrónico con cada nueva entrada.
Este sitio usa Akismet para reducir el spam. Aprende cómo se procesan los datos de tus comentarios.
actividades alumnos audiovisual Aula D aulad banda deseñada Bolsa de estudos cerámica CIDE concurso conferencia coworking cultura cursos monográficos DAG deseño de interiores deseño editorial deseño gráfico deseño industrial diseño gráfico DOA editorial entrevista escultura ex-alumnos expos exposiciones exposición expresión fotografía gráfico ilustración land art mobiliario modelado 3d Obradoiro para nen@s premio premios processing proxecto revista tipografía visitas vivendas Xornadas de Creación Transversal
Copyright © 2022 BLOG AULA DTema de SiteOrigin